Video: "Dronk" Nelspruit-vrou maak twee keer amok | Maroela Media
Huldeblyke stroom in na mediapersoonlikheid se dood
Video: "Dronk" Nelspruit-vrou maak twee keer amok
Die video's volg onderaan die berig.
Mandy Doubt, 'n vrou van Nelspruit, is twee keer op film afgeneem waar sy vermoedelik onder die invloed van alkohol in die stad gery het.
Doubt is in Julie 2011 in hegtenis geneem na 'n hoëspoed-jaagtog deur Nelspruit se strate. Insp. Deon Fouché het opgemerk dat 'n wit BMW aan die verkeerde kant van die pad ry, berig Look Local Lowveld. Na 'n wilde jaagtog is sy uiteindelik naby haar huis aangekeer.
Doubt het verlede Donderdag weer in die hof verskyn op aanklagte van dronk en roekelose bestuur nadat sy op Nuwejaarsaand 'n ongeluk met dieselfde wit voertuig gemaak het.
Jacques Meiring van Bossie's Community Justice het Doubt in haar voertuig gekry kort nadat sy daarmee oor versperrings langs die pad gery het. Die video wys hoe sy deurmekaar lyk en ook aggressief teenoor Meiring optree.
'n Familielid het Donderdag in die hof gepleit dat die staatsaanklaers, Ngomane Mduduzi, Doubt moet laat opneem in 'n rehabilitasiesentrum vir alkoholverslaafdes omdat sy glo weier om uit haar eie te gaan. Die saak duur 7 Februarie voort.